Paula-Mae Weekes

Paula-Mae Weekes («The President’s Profile», The Office of the President of Trinidad and Tobago. Lese 25. mars 2018.) er ein trinidadisk jurist som var president i Trinidad og Tobago frå 19. mars 2018 til 20. mars 2023. Weekes etterfølgde Anthony Carmona og blei fyrste kvinne i presidentembetet. Ho var også den andre kvinnelege presidenten i Amerika av afrikansk avstamming etter Ertha Pascal-Trouillot.

 Liv og virke
 Bakgrunn 
Weekes blei fødd i Port of Spain. Etter vidaregåande skulegang ved Bishop Anstey High School i Port of Spain, byrja ho på jusstudium ved University of the West Indies på Cave Hill på Barbados. Ho har bachelorgrad i juss frå der og Legal Education Certificate frå Hugh Wooding Law School i St. Augustine i heimlandet. Ho blei advokat i 1982.

I 2000 var Weekes fellow ved Commonwealth Judicial Education Institute i Halifax i Canada.«Fellows», Commonwealth Judicial Education Institute. Lese 23. januar 2018.

 Jurist- og dommarkarriere 
Weekes arbeidde for påtalemakta i elleve år. Frå 1993 var ho privatpraktiserande advokat.«What do we know about Paula-Mae Weekes?» , CNC3, 5. januar 2018. Lese 21. januar 2018.

I 1996 blei Weekes utnemnd til dommar i High Court. Frå 2005 til 2016, då ho gjekk av med pensjon, var ho appellrettsdommar i høgsterett.«Paula Mae Weekes in a nutshell», Newsday, 6. januar 2018. Lese 23. januar 2018.

I februar 2017 blei Weeks dommar på Turks- og Caicosøyane, der ho blei innsett som dommar i Turks and Caicos Islands Court of Appeal.«Ms.Paula-Mae Weekes appointed Court of Appeal judge in Turks and Caicos Islands», Turks and Caicos Sun, 27. februar 2017. Lese 23. januar 2018.

Ved sida av arbeidet som dommar, har Weekes undervist. I åra 2011 til 2016 heldt ho kurs i etikk ved Hugh Wooding Law School. Ho har også vore aktiv innan Organisasjonen for austkaribiske statar.

Den anglikanske kyrkja
Weekes har hatt ei leiarrolle i den anglikanske kyrkja, der ho i 20 år har vore kanslar for  i .«From Chancellor to Commander-in-Chief» , Trinidad & Tobago Guardian, 19. januar 2018. Lese 23. januar 2018.

 President 
Weekes blei nominert til presidentembetet av statsminister Keith Rowley.«Paula for President - who is she?» , Sunday Express, 5. januar 2018. Lese 23. januar 2018. Nominasjonen fekk støtte frå opposisjonen og det blei ikkje nominert andre kandidatar.«T&T elects first female head of state», Jamaica Observer, 19. januar 2018. Lese 23. januar 2018. Weekes blei dimed erklært som valvinnar då valforsamlinga møttest.«It’s official: T&T elects first female President» , Loop, 19. januar 2018. Weekes blei fyrste kvinne vald til embetet som president i Trinidad og Tobago.«Trinidad and Tobago’s First Female President Elected» , Commonwealth Business Communications, 12. januar 2018.  Lese 23. januar 2018.

Weekes blei innsett i presidentembetet 19. mars 2018.«History in the making as T&T's first female president sworn in» , Loop, 19. mars 2018. Lese 19. mars 2018. Ho blei etterfølgd av Christine Kangaloo i mars 2023.

 Kjelder 

Denne artikkelen bygger på «Paula-Mae Weekes» frå , den 22. mars 2024.  

Bakgrunnsstoff

Kategori:Trinidadiske presidentar
Kategori:Trinidadiske politikarar
Kategori:Trinidadiske dommarar
Kategori:Trinidadiske juristar
Kategori:Folk frå Port of Spain
Kategori:Første kvinnelege stats- og regjeringsleiarar